Nafarroako Parlamentuko Mahaiak, 2018ko urtarrilaren 8an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Guzmán Miguel Garmendia Pérez jaunak aurkeztutako galdera, A-68aren eta AP-68aren arteko loturaren arazoari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2018ko urtarrilaren 8an

Lehendakaria: Ainhoa Aznárez Igarza

GALDERAREN TESTUA

Nafarroako Alderdi Sozialista talde parlamentarioari atxikitako Guzmán Garmendia Pérez jaunak, Legebiltzarreko Erregelamenduan ezarritakoaren babesean, honako galdera hau aurkezten du, idatziz erantzun dakion.

Azaro honen hasieran debekatu zen lau ardatz edo gehiagoko kamioiek N-232 errepidetik zirkulatzea, gertatutako istripu-kopuru handia zela eta. Eskabide hori Errioxako Gobernuak egin zion Espainiako Gobernuari, haren lurraldean ez baitzen egin N-232 errepidearen bikoizketa hain desiratua.

Harrezkero, trafikoa A-68tik AP-68ra desbideratu da, eta bien arteko lotura N-121-C errepidearen bidez egin da; baina errepide horrek ez dauka horrenbeste trafiko astun hartzeko ahalmenik, eta ondorioz arazoak sortu dira A-68aren irteeran, Foruzaingoak Tuteran duen egoitza dagoen biribilgunean, Cascanteko udal-mugartean.

Egoera hori dela-eta, gehiegizko trafiko astuna dabil, eta orain dela egun gutxi batzuk izandako istripu batean are hildako bat eta lau zauritu egon ziren.

Nafarroako Gobernuak ba al du egoerari buelta emateko eta Espainiako Gobernuari horri buruzko kexa bat bidaltzeko asmorik, egoera honi konponbide bat eman diezaion A-68aren eta AP-68aren arteko lotune berri bat eginez edo bestelako hobekuntza edo jarduketa bat eginez?

Iruñean, 2017ko abenduaren 20an

Foru parlamentaria: Guzmán Garmendia Pérez